ผมมีอาการเจ็บ กลางอก ตรงลิ้นปี่ ร้าวลงไปชายโครงซ้าย สลับกับ ปวด กลางหลัง บางที่ ก้อจะ จุกเสียดแน่น เจ็บหน้าอก หายใจไม่สะดวก บางครั้งเจ็บหน้าอกด้านขวาบ้าง บางครั้ง ท้องผูกด้วยคับ อาการเหล่านี้มัก จะเป็น ตอนหลังกินข้าวอิ่ม ผมมีน้ำหนัก105โล เหล้า บุหรี่ ไม่สูบ เลิก หมดแล้ว ผมอยากทราบว่า อาการเหล่านี้ ใช่ กระเพาะอักเสบ หรือ ลำไส้อุดตัน หรือ ตับอ่อนอักเสบ คับ ผมอ่านมาหลายเวปแล้ว บอกมีแต่โรค ร้ายแรง ผมไปหา แล้ว บอกว่า โรคกระเพาะอักเสบ แต่ผม กลัวจะ เป็น โรคมากกว่านั้นคับ
สวัสดีค่ะ การวินิจฉัยที่เป็นไปได้-โรคกระเพาะอาหารหรือลำไส้ส่วนต้นอักเสบ อาจทำให้จุกแน่นลิ้นปี่ได้ มักเกิดสัมพันธ์กับอาหารเช่นก่อนหรือหลังอาหาร-โรคกรดไหลย้อน ทำให้แสบร้อนกลางอก แน่นอก จุกแน่นลิ้นปี่ หายใจไม่สะดวกร่วมด้วยได้-โรคเกี่ยวกับปอดทำให้หายใจไม่สุด แต่มักมีอาการอื่นเช่นไอเรื้อรังร่วมด้วย-โรคเกี่ยวกับหัวใจเช่นหัวใจวายหรือทำงานไม่เท่าคนปกติ มักเหนื่อยเวลาออกแรง ขาบวม นอนราบไม่ได้ หายใจลำบากหากเป็นมากขึ้นตอนอิ่มอาจจะเกี่ยวกับเรื่องกระเพาะอาหารหรือลำไส้อักเสบ หรือกรดไหลย้อนมากที่สุดค่ะ ซึ่งรักษาด้วยการใช้ยาลดกรดร่วมกับปรับพฤติกรรมการดูแลตัวเองเบื้องต้น ดื่มน้ำมากๆ รับประทานอาหารอ่อนๆ หลีกเลี่ยงอาหารรสจัดหรืออาหารมื้อใหญ่ กินแล้วนั่งหัวสูงไว้อย่างน้อย 3 ชั่วโมง หลีกเลี่ยงการทำงานหรือยกของหนักการให้ได้การวินิจฉัยที่แน่นอนคงต้องตรวจร่างกายตามระบบที่กล่าวไปร่วมด้วย หากมีอาการเหนื่อยหอบมากขึ้น แน่นอกมีร้าวไปกรามหรือแขน ใจสั่น ไอมาก อาเจียน ถ่ายดำ อาเจียนเป็นเลือด กินได้น้อยควรรีบไปพบแพทย์ค่ะ